CELEX: 51985PC0026
Language: da
Date: 1985-02-12
Title: FORSLAG TIL RAADETS FORORDNING(EOEF)OM INDGAAELSE AF AFTALEN I FORM AF BREVVEKSLING MELLEM DET EUROPAEISKE OEKONOMISKE FAELLESSKAB PAA DEN ENE SIDE OG DEN DANSKE REGERING OG FAEROEERNES LANDSSTYRE PAA DEN ANDEN SIDE VEDROERENDE LAKSEFISKERI I FAEROEERNES FISKERIZONE

Nr. C 52/4                             De Europæiske Fællesskabers Tidende                            26.2.85
                                                          II
                                               (Forberedende retsakter)
                                         KOMMISSIONEN
           Forslag til Rådets forordning (EØF) om indgåelse af aftalen i form af brevveksling mel-
           lem Det europæiske økonomiske Fællesskab på den ene side og den danske regering og
           Færøernes landsstyre på den anden side vedrørende laksefiskeri i Færøernes fiskerizone
                                              KOM(85) 26 endelig udg.
                               (Forelagt Rådet af Kommissionen den 14. februar 1985)
                                                    (85/C 52/05)
           RÅDET FOR DE EUROPÆISKE FÆLLESSKABER HAR —
           under henvisning til traktaten om oprettelse af Det europæiske økonomiske Fællesskab,
           særlig artikel 43,
           under henvisning til forslag fra Kommissionen,
           under henvisning til udtalelse fra Europa-Parlamentet, og
           ud fra følgende betragtninger:
           Fællesskabet på den ene side og den danske regering og Færøernes landsstyre på den
           anden side har ført konsultationer vedrørende fiskerispørgsmål af fælles interesse;
           de to parter er enige om, at Organisationen for bevarelse af laksebestanden i Nordatlan-
           ten (NASCO) er det rette forum for regulering af laksefiskeriet i Færøernes fiskerizone;
           de færørske myndigheder har bekræftet, at de vil samarbejde med Fællesskabet ved
           NASCO's årlige møde i 1985 med henblik på vedtagelse af en reguleringsforanstaltning
           til fastsættelse af en kvote for deres fangster i Færøernes fiskerizone i perioden fra den
            1. oktober 1985 til den 31. maj 1986;
           parterne har aftalt at føre yderligere konsultationer, såfremt NASCO ikke vedtager eg-
           nede reguleringsforanstaltninger;
           som resultat af de tidligere konsultationer har de to delegationer paraferet en aftale i
           form af brevveksling;
           det er i Fællesskabets interesse at godkende denne aftale —
           UDSTEDT FØLGENDE FORORDNING:
                                                      Artikel 1
           Aftalen i form af brevveksling mellem Det europæiske økonomiske Fællesskab på den
           ene side og den danske regering og Færøernes landsstyre på den anden side vedrørende
           laksefiskeri i Færøernes fiskerizone godkendes på Fællesskabets vegne.
           Aftaleteksten er vedføjet denne forordning.
 ---pagebreak--- 26.2.85                         De Europæiske Fællesskabers Tidende                            Nr. C 52/5
                                               Artikel 2
        Formanden for Rådet bemyndiges til at udpege de personer, der er beføjet til at under-
        tegne aftalen med bindende virkning for Fællesskabet.
                                               Artikel 3
        Denne forordning træder i kraft på dagen for offentliggørelsen i De Europæiske Fælles-
        skabers Tidende.
        Denne forordning er bindende i alle enkeltheder og gælder umiddelbart i hver medlems-
        stat.